High: +27° Low: +14°
Humidity: 87%
Wind: ENE - 16 KPH
High: +24° Low: +21°
Humidity: 94%
Wind: WSW - 3 KPH
High: +26° Low: +25°
Humidity: 96%
Wind: SSW - 14 KPH
High: +19° Low: +19°
Humidity: 95%
Wind: NE - 3 KPH
ເມື່ອບໍ່ດົນມານີ້, ອົງການດັດສົມໂທລະຄົມມະນາຄົມ, ກະຊວງໄປສະນີ, ໂທລະຄົມມະນາຄົມ ແລະ ການສື່ສານ (ປທສ) ໄດ້ຈັດກອງປະຊຸມຈັດຕັ້ງປະຕິບັັດໂຄງການລົງທຶນຂອງລັດກ່ຽວກັບການເກັບກຳຂໍ້ມູນດ້ານຄຸນນະພາບການໃຫ້ບໍລິການໂທລະສັບມືຖື ແລະ ອິນເຕີເນັດຢູ່ 8 ແຂວງ ພາກເໜືອ. ໂດຍການເປັນປະທານຮ່ວມຂອງ ທ່ານ ພວງປະເສີດ ແກ້ວສຸວັນ ຮອງຫົວໜ້າອົງການດັດສົມໂທລະຄົມມະນາຄົມ ແລະ ທ່ານ ອິນສະຫວັນ ພົມປັນຍາ ຫົວໜ້າພະແນກ ປທສ ແຂວງ ໄຊຍະບູລີ ພ້ອມດ້ວຍຜູ້ຕາງໜ້າຈາກບັນດາ 8 ແຂວງພາກເໜືອ: ແຂວງໄຊຍະບູລີ, ແຂວງຫລວງພະບາງ, ແຂວງຊຽງຂວາງ, ແຂວງອຸດົມໄຊ, ແຂວງຫລວງນໍ້າທາ, ແຂວງບໍ່ແກ້ວ, ແຂວງຫົວພັນ ແລະ ແຂວງຜົ້ງສາລີ ພ້ອມດ້ວຍພາກສ່ວນກ່ຽວຂ້ອງເຂົ້າຮ່ວມ.
ກອງປະຊຸມໃນຄັ້ງນີ້ແມ່ນເພື່ອລົງສຳຫຼວດເກັບກຳຂໍ້ມູນດ້ານຄຸນນະພາບການໃຫ້ບໍລິການໂທລະຄົມ ແລະ ອິນເຕີເນັດ ແລະ ທັງເປັນການຈັດກອງປະຊຸມວິຊາການຮ່ວມກັບພະນັກງານຂອງພະແນກ ປທສ 8 ແຂວງພາກເໜືອ ແລະ ເຜີຍແຜ່ບັນດານິຕິກຳທີ່ກ່ຽວຂ້ອງກັບວຽກງານກວດກາຄຸນນະພາບການບໍລິການໂທລະຄົມ ແລະ ອິນເຕີເນັດເປັນຕົ້ນແມ່ນຂໍ້ຕົກລົງວ່າດ້ວຍຄຸນນະພາບເຄື່ອຂ່າຍໂທລະສັບມືຖື, ອິນເຕີເນັດ ແລະ ການບໍລິການ ເລກທີ3245/ປທສ, ລົງວັນທີ 22 ພະຈິກ 2016, ຝືກອົບຮົມ ແລະ ແນະນຳວິທີການກວດກາຄຸນນະພາບໂທລະສັບມືຖື, ອິນເຕີເນັດ ແລະ ການບໍລິການ ໂດຍມີຈຸດປະສົງເພື່ອສ້າງຄວາມຮັບຮູ້ ແລະ ເຂົ້າໃຈອັນຖືກຕ້ອງ ແລະ ສາມາດກຳໄດ້ວິທີການກວດກາ, ຕອບຂໍ້ຂ້ອງໃຈໃຫ້ແກ່ສັງຄົມຕໍ່ກັບຄຸນນະພາບຂອງການບໍລິການໂທລະຄົມ ແລະ ອິນເຕີເນັດ. ຊື່ງເປັນພາກສ່ວນໜື່ງຂອງໂຄງການ.
ໃນການດໍາເນີນການລົງສຳຫຼວດເກັບກຳຂໍ້ມູນແມ່ນ ໄດ້ນຳໃຊ້ຮູບແບບການແຈກຢາຍແບບສອບຖາມຄວາມເພີ່ງພໍໃຈຂອງຜູ້ໃຊ້ບໍລິການ ຕໍ່ກັບຄຸນນະພາບການບໍລິການເຄື່ອຂ່າຍໂທລະສັບມືຖື ແລະ ອິນເຕີເນັດ ຢູ່ 8 ແຂວງພາກເໜືອ ຢູ່ຕາມຕົວເມືອງໃຫຍ່ຂອງແຂວງ ຈຳນວນ 4000 ສະບັບກວມເອົາກຸ່ມເປົ້າໝາຍທີ່ເປັນພະນັກງານ 40% ແລະ ເປັນນັກສືກສາ 60% ເພື່ອເກັບກໍາບັນດາຕົວຊີ້ວັດທາງດ້ານຄ່າຄວາມເພີ່ງພໍໃຈ ແລະ ຄຳຕິຊົມຈາກຜູ້ໃຊ້ບໍລິການຜ່ານແບບສອບຖາມ. ນອກຈາກນັ້ນຍັງໄດ້ຕິດຕາມກວດກາຄຸນນະພາບຂອງອິນເຕີເນັດທັງແບບມີສາຍ ແລະ ບໍ່ມີສາຍ (3G & 4G). ວິທີການກວດກາຄຸນນະພາບອິນເຕິີເນັດບໍ່ມີສາຍ (3G & 4G) ແມ່ນນໍາໃຊ້ ແອບພິເຄຊັນ RantCell Pro App ໃນການກວດກາ ລະດັບຄວາມແຮງຂອງສັນຍານ, ຄວາມສາມາດໃນການເຊື່ອມຕໍ່ອິນເຕີເນັດ, ອັດຕາຄວາມໄວໃນການດາວໂລດ ແລະ ອັບໂລດ. ສ່ວນວິທີການກວດກາຄຸນນະພາບອິນເຕີເນັດແບບມີສາຍ ແມ່ນກວດກາຜ່ານເວັບໄຊ Speedtest.net ເພື່ອກວດກາ ອັດຕາຄວາມໄວໃນການດາວໂລດ, ອັບໂລດ ແລະ ນຳໃຊ້ຄຳສັ່ງ Ping ເພື່ອກວດກາຄວາມສະຖຽນຂອງອິນເຕີເນັດ ເຊີ່ງເປັນຊຸດຄຳສັ່ງ Command line ໃນລະບັບປະຕິບັດການ Windows, ໂດຍການສຸມກວດຢູ່ບາງຈຸດໃນເທດສະບານຂອງແຂວງ ໄຊຍະບູລີ, ຫຼວງພະບາງ ແລະ ອຸດົມໄຊ ເພື່ອເກັບກຳຂໍ້ມູນ ອັດຕາການຄວາມໄວອັບໂຫຼດ, ໂດດໂຫຼດ, ຄຸນນະພາບຂອງສັນຍານ ແລະ ຄວາມສະຖຽນຂອງລະບົບອິນເຕີເນັດ ຊື່ງຈະເປັນຂໍ້ມູນອັນສຳຄັນ ເພື່ອນຳມາປັບປຸງແກ້ໄຂບັນດາຕົວຊີ້ວັດທາງດ້ານຄຸນນະພາບການໃຫ້ບໍລິການຂອງບັນດາບໍລິສັດໂທລະຄົມມະນາຄົມໃຫ້ມີປະສິດທິພາບຂື້ນ.
ພາບ+ຂ່າວ: ອົງການດັດສົມໂທລະຄົມ.